22. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ  Αριθ. 73604/2032 της 18/22 Ιουλ. 1967 (ΦΕΚ Β΄ 473) Περί ορισμού της εις τα δημόσια όργανα καταβλητέας αποζημιώσεως δι’ επιδόσεις δικογράφων. Έχοντες υπ’ όψιν τας διατάξεις του άρθρ. 5 του υπ’ αριθ. 63/1967 Α. Νόμου «περί τροποποιήσεως και συμπληρώσεως φορολογικών και άλλων τινών διατάξεων», αποφασίζομεν: Ορίζομεν την καταβλητέαν εις τα αρμόδια εν γένει όργανα, δια την επίδοσιν πράξεων καταλογισμού φόρου, δασμού, τέλους ή συναφούς δικαιώματος του Δημοσίου ή επιβολής χρηματικής ή άλλης φύσεως κυρώσεως, ως και αποφάσεων, προσκλήσεως, ειδοποιήσεων ή άλλων συναφών εγγράφων των Οικονομικών εν γένει, Αρχών και των Φορολογικών Δικαστηρίων, αποζημίωσιν (εις δραχ. 3) κατά επιδιδόμενον δικόγραφον, πρόσκλησιν κλπ. εξαιρέσει των εις τας Δημοσίας αρχάς επιδιδομένων, δι’ άτινα ουδεμία αποζημίωσις καταβάλλεται. Ο αριθμός των παρ’ εκάστου οργάνου επιδιδομένων δικογράφων κλπ. εις ουδένα περιορισμόν υπόκειται. Η εκκαθάρισις της δια της παρούσης προβλεπομένης αποζημιώσεως θέλει ενεργείται υπό των προϊσταμένων των Οικονομικών Αρχών ή Φορολογικών Δικαστηρίων μετά την επίδοσιν των δικογράφων και άνευ ουδενός χρονικού περιορισμού. Η αποζημίωση για τις επιδόσεις ορίστηκε από 1 Ιαν. 1977 σε 14 δραχμές για κάθε δικόγραφο (αποφ. Υπ. Οικονομικών 86215/3044/11 Ιουν.-7 Ιουλ. 1977, ΦΕΚ Β΄ 640) και επεκτάθηκε στους δικ. επιμελητές του Συμβουλίου της Επικρατείας (αποφ. 130468/440/4 Ιαν. 1978). Οι αποφάσεις αυτές παρατάθηκαν μέχρι 31 Δεκ. 1978 (αποφ. 40618/1800/23 Μαρτ.-5 Απρ. 1978, ΦΕΚ Β΄ 304). Η αποζημίωση αυτή από 1 Ιαν. 1980 ορίστηκε σε 18 δραχμές για κάθε δικόγραφο (αποφ. Υπ. Οικονομικών 15024/501/1 Φεβρ.-20 Μαρτ. 1980, ΦΕΚ Β΄ 280). Από 1 Ιαν. 1981 η αποζημίωση αυτή ορίστηκε σε 22 δραχμές για κάθε δικόγραφο (αποφ. 13343/339/6-20 Μαρτ. 1981, ΦΕΚ Β΄ 165, Υπ. Οικονομικών). Από 26 Απρ. 1982 η άνω αποζημίωση ορίστηκε σε δρχ. 25 για κάθε επίδοση (αποφ. 34377/974/8-26 Απρ. 1982, ΦΕΚ Β΄ 204, Υπ. Οικονομικών). Από 26 Μαρτ, 1993, η άνω αποζημίωση ορίστηκε σε δρχ. 150 κατά δικόγραφο κ.λπ. από την 2013825/1441/0022/25 Φεβρ.-26 Μαρτ. 1993 (ΦΕΚ Β΄ 196). 